laion/Wikipedia-Exotic huggingface dataset:
דראפט ה-NBA 2003

דראפט ה-NBA‏ 2003 הוא הדראפט שקדם לעונת המשחקים 2003/2004 ב-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-26 ביוני 2003. דראפט זה נחשב לאחד משלוש הדראפטים הגדולים בכל הזמנים בשל ריבוי הכוכבים שנבחרו בו. 15 שחקנים שנבחרו בדראפט זכו יחד ב-26 אליפויות הליגה, וארבעה שחקנים היו שלד הנבחרת הלאומית בשנים 2006–2008 שזכתה במדליות זהב באולימפיאדה ובאליפות העולם. לברון ג'יימס נבחר על ידי קליבלנד קאבלירס בבחירה הראשונה. ג'יימס הוא השחקן השני בתולדות הליגה, והשלישי בכלל, שנבחר בבחירה הראשונה כתלמיד תיכון, לצד קוואמי בראון (2001) ודווייט הווארד (2004). בתום העונה זכה ג'יימס בתואר רוקי השנה. בסך הכול שיחקו ב-NBA‏ 47 מתוך 58 הנבחרים, ומלבדם שיחקו בליגה 11 מועמדים שלא נבחרו בדראפט 2003. נכון לשנת 2023, השחקן היחיד שנותר פעיל מדראפט 2003 הוא לברון ג'יימס. השחקנים שלהלן לא נבחרו בדראפט 2003, אך שיחקו ב-NBA: ארצות הברית ארל בארון ספרד חוסה קלדרון ארצות הברית מאט קרול ארצות הברית מרקיז דניאלס ארצות הברית רונלד דופרי ארצות הברית בריטון יוהנסן ניו זילנד קירק פני ארצות הברית ג'וש פאוול ארצות הברית קאסיב פאוול ארצות הברית קווינטון רוס ארצות הברית ג'יימס סינגלטון סיכום דראפט 2003, באתר הרשמי של ה-NBA "טלטלנו את ה-NBA": חמשת השורדים מהאירוע ששינה את הליגה, באתר הארץ, 23 בדצמבר 2018 אמיר בוגן, דראפט ה-NBA: ג'יימס בקליבלנד, מיליצ'יץ' בדטרויט, באתר ynet, 27 ביוני 2003
דראפט ה-NBA 2001

דראפט ה-NBA‏ 2001 הוא הדראפט שקדם לעונת המשחקים 2001/2002 בליגת ה-NBA. טקס הדראפט התקיים במדיסון סקוור גארדן, אולמה של הניו יורק ניקס, ב-27 ביוני 2001. קוואמי בראון נבחר על ידי וושינגטון ויזארדס בבחירה הראשונה. ובכך הפך לשחקן הראשון בתולדות הליגה, והשלישי בכלל עם לברון ג'יימס (2003) ודווייט הווארד (2004) שנבחר בבחירה הראשונה כתלמיד תיכון. בשנת 2006 נאסר על תלמידי תיכון להגיש מועמדות לדראפט. בראון קלע 6.6 נקודות בממוצע למשחק לאורך הקריירה ונחשב עד היום לאחד השחקנים הגרועים בהיסטוריה שנבחרו במקום הראשון בדראפט. בתום העונה זכה פאו גאסול שנבחר בבחירה השלישית בתואר רוקי השנה. דראפט זה היה האחרון בו השתתפו קבוצת ונקובר גריזליס, שכמה שבועות לאחריו העתיקה את מקום מושבה לממפיס ושינתה את שמה לממפיס גריזליס, וקבוצת שארלוט הורנטס שמיד לאחריו עברה לניו אורלינס ובהמשך שינתה את שמה לניו אורלינס פליקנס. בשנת 2014 קמה מחדש קבוצה בעיר שארלוט בשם שארלוט בובקאטס, שכיום קראת שארלוט הורנטס על שם קבוצת העבר. מינסוטה טימברוולבס איבדה את בחירתה בסיבוב הראשון של הדראפט בעקבות חריגה מתקרת השכר המותרת בליגה בעונת 2000/01. הטימברוולבס היו עתידים לבחור בבחירה ה-29 והאחרונה בסיבוב האחרון, וביטול הבחירה שלהם צמצם את מספר הנבחרים בדראפט ל-57 בלבד. בסך הכל נבחרו בדראפט 2001 שמונה שחקני אולסטאר: טייסון צ'נדלר (בחירה שנייה), פאו גאסול שזכה בתואר רוקי השנה (3), ג'ו ג'ונסון (10), זאק רנדולף (19), ג'רלד וולאס (25), טוני פארקר (28), גילברט ארינאס (31) ומהמט אוקור (38). שחקנים בולטים אחרים שנבחרו בדראפט זה כוללים את ג'ייסון ריצ'רדסון (5), שיין באטייה (6), ריצ'רד ג'פרסון (13), טרוי מרפי (14), סמואל דלמברט (26), ג'מאל טינסלי (27), בובי סימונס (42) ואנטוניס פוטסיס (48). בסך הכול שיחקו ב-NBA‏ 49 מתוך 57 הנבחרים, ומלבדם שיחקו בליגה 16 מועמדים שלא נבחרו בדראפט 2001. השחקנים שלהלן לא נבחרו בדראפט 2001, אך שיחקו ב-NBA: פוארטו ריקו קרלוס ארויו ארצות הברית צ'ארלי בל ארצות הברית טייר בראון ארצות הברית ג'ו קריספין ארצות הברית מוריס אוואנס ארצות הברית טיפון המילטון ארגנטינה ולטר הרמן ארצות הברית הוראס ג'נקינס ארצות הברית ג'מאריו מון ארגנטינה אנדרס נוצ'יוני ארצות הברית דין אוליבר ארצות הברית נורמן ריצ'רדסון ארצות הברית פול שירלי פולין סזארי טריבנסקי סרביה ומונטנגרו רטקו ורדה ארצות הברית מייק וילקס סיכום דראפט 2001, באתר הרשמי של ה-NBA סיכום דראפט 2001, nba.com(הקישור אינו פעיל, 13.9.2021)
דראפט ה-NBA 1996

דראפט ה-NBA‏ 1996 הוא הדראפט שקדם לעונת המשחקים 1996/1997 ב-NBA. טקס הדראפט התקיים בקונטיננטל איירליינס ארנה, אולמה של הניו ג'רזי נטס, ב-26 ביוני 1996. דראפט זה נחשב לאחד משלושת הדראפטים הגדולים בכל הזמנים בשל ריבוי הכוכבים שנבחרו בו. שליש מהשחקנים שנבחרו בסיבוב הראשון נבחרו למשחק האולסטאר במהלך הקריירה, ו-3 שחקנים זכו יחד ב-4 תוארי MVP של העונה הסדירה. דורון שפר ששיחק קודם בליגת המכללות, נבחר בבחירה ה-36 על ידי לוס אנג'לס קליפרס, ובכך הפך לישראלי הראשון אי פעם שנבחר בדראפט ה-NBA. עם זאת, שפר לא חתם על חוזה בקבוצה ומעולם לא שיחק בליגת ה-NBA. במהלך הסיבוב השני, בחרה פילדלפיה 76' שני שחקנים שבהמשך הפכו לשחקני בייסבול בליגת ה-MLB (מארק הנדריקסון וראיין מיינור). אלן אייברסון נבחר על ידי פילדלפיה 76' בבחירה הראשונה, ובתום העונה זכה בתואר רוקי השנה. בסך הכול שיחקו ב-NBA‏ 47 מתוך 58 הנבחרים, ומלבדם שיחקו בליגה 7 מועמדים שלא נבחרו בדראפט 1996. השחקנים שלהלן לא נבחרו בדראפט 1996, אך שיחקו ב-NBA: ארצות הברית צ'אקי אטקינס ארצות הברית אדריאן גריפין ארצות הברית דרווין האם ארגנטינה רובן וולקוביסקי מקסיקו הוראסיו ליאמאס ארצות הברית אריק סטריקלנד ארצות הברית בן וולאס סיכום דראפט 1996, באתר הרשמי של ה-NBA משה ברדה, ‏הצ'אנס הגדול והאכזבה: חוזרים לפספוס של שפר, באתר ONE‏, 15 בנובמבר 2020
ביוקנן (ליבריה)

ביוקנן (באנגלית: Buchanan, בבסה: Gbezohn) היא בירת מחוז גראנד בסה בליבריה. העיר שוכנת על חוף האוקיינוס האטלנטי, בקרבת המקום בו נשפך אליו נהר סנט ג'ון, במרחק של כ-110 קילומטרים דרום-מזרחית למונרוביה, בירת ליבריה. בעיר מתגוררים 34,270 תושבים (נכון ל-2008), מה שהופך אותה לעיר השלישית מבחינת גודל אוכלוסייה בליבריה. בדצמבר 1832 נוסדה המושבה "פורט קרסון" (Port Cresson) במקום בו נמצאת העיר היום על ידי אפרו-אמריקאים ממדינות ניו יורק ופנסילבניה בארצות הברית שהגיעו להתיישב באזור במסגרת תנועת החזרה לאפריקה. המושבה נקראה על שמו של אליוט קרסון, סוחר מפילדלפיה שמימן את המסע שלהם לאפריקה. ביוני 1835 בני שבט הבסה המקומי החריבו את המושבה. כעבור חודש הגיעו מתיישבים חדשים מפנסילבניה שהקימו מושבה בשם "בסה קוב" (Bassa Cove). בשלב מסוים בהמשך המאה ה-19 שם העיר שונה לביוקנן, על שמו של תומאס ביוקנן, אחיינו של נשיא ארצות הברית ג'יימס ביוקנן ומושל ליבריה. הכלכלה המקומית מסתמכת על דיג וכן על הנמל של העיר. הנמל המייצא בעיקר עפרות ברזל שנכרות באזור העיירה יקפה (Yekepa) במחוז נימבה ומועברות ברכבת לביוקנן. ארצות הברית וינסטון סיילם, ארצות הברית מדיה וקבצים בנושא ביוקנן בוויקישיתוף ביוקנן, באתר אנציקלופדיה בריטניקה (באנגלית) תוצאות ראשוניות של מפקד האוכלוסין והדיור הלאומי 2008, מכון ליבריה לסטטיסטיקה ושירותים גאו-אינפורמטיים.
גרינוויל (ליבריה)

גרינוויל (באנגלית: Greenville) היא בירת מחוז סינואה (Sinoe) בליבריה. העיר שוכנת על חוף האוקיינוס האטלנטי, במקום בו נשפך אליו נהר סינואה, במרחק של כ-240 קילומטרים דרום-מזרחית למונרוביה, בירת ליבריה. בעיר מתגוררים 16,434 תושבים (נכון ל-2008). העיר נוסדה בסביבות 1838 על ידי אפרו-אמריקאים ממדינת מיסיסיפי בארצות הברית שהגיעו להתיישב באזור במסגרת תנועת החזרה לאפריקה. ההתיישבות הייתה חלק ממושבה, שחופפת למחוז סינואה של היום, שנקראה "מיסיסיפי באפריקה" (Mississippi-in-Africa), אשר בהמשך הפכה להיות חלק מליבריה. העיר נקראה על שמו השופט ג'יימס גרין, שהיה מהראשונים באזור הדלתא של מיסיסיפי לשלוח עבדים משוחררים לאפריקה. העיר נחרבה במהלך מלחמת האזרחים הראשונה בליבריה בשנות ה-90 של המאה ה-20, אבל מאז היא כבר בתהליכי שיקום. כלכלת העיר מתבססת בעיקר על הנמל שלה, המייצא בעיקר עצים שנכרתו באזור שלה. מדיה וקבצים בנושא גרינוויל בוויקישיתוף ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
אינואיט אטקטיגיט

אינואיט אטקטיגיט (בגרינלנדית: Inuit Ataqatigiit,"קהילת העם") היא מפלגה סוציאליסטית דמוקרטית בדלנית גרינלנדית השואפת להפוך את גרינלנד למדינה עצמאית. המפלגה, שנוסדה ב-1978, דגלה גם בהגברת שיתוף הפעולה עם שבטי הילידים שמסביב לחוג הארקטי. בבחירות 2009 לפרלמנט של גרינלנד קיבלה המפלגה את מרבית הקולות ומנהיג המפלגה קופיק קלייסט נבחר להיות ראש הממשלה ה-4 של גרינלנד. המפלגה ניצחה שוב בבחירות בשנת 2021, לאחר שלוש מערכות בחירות שבהן הפסידה למפלגת סיומוט. אתר האינטרנט הרשמי של אינואיט אטקטיגיט (בגרינלנדית ובדנית) אינואיט אטקטיגיט, ברשת החברתית פייסבוק אינואיט אטקטיגיט, ברשת החברתית אקס (טוויטר) אינואיט אטקטיגיט, ברשת החברתית אינסטגרם אינואיט אטקטיגיט, סרטונים בערוץ היוטיוב GYLGENDAL DEN STORE DANSKE, Inuit Ataqatigiit ערך זה הוא קצרמר בנושא מפלגות ובנושא גרינלנד. אתם מוזמנים לתרום לוויקיפדיה ולהרחיב אותו.
דורון פישלר

דורון פישלר (נולד ב־1976) הוא מגיש הסכתים, מרצה ולשעבר מבקר קולנוע ישראלי. נכון לשנת 2024 מגיש פישלר את ההסכת "התשובה" ברשת הפודקאסטים "עושים היסטוריה", ובעבר הגיש גם את ההסכת "המובן מאליו", ב"כאן", תאגיד השידור הישראלי. פישלר הוא המייסד והעורך לשעבר של אתר ביקורת הקולנוע העצמאי "עין הדג". כמו כן כתב מאמרים בתחומי מדע, טכנולוגיה ומרשתת באתרים mako, Nana10 ואלכסון. פישלר גדל במושב יעד כבן למשפחה בת ארבעה ילדים. אחיו הוא המוזיקאי ארבל פישלר. את שירותו הצבאי עשה בחיל הים כלוחם בספינת הטילים אח"י מולדת. בפרק "על הפנים" בהסכת "המובן מאליו" סיפר פישלר כי הוא סובל מפרוסופגנוזיה, קושי בזיהוי פנים. בשנת 2000 הקים יחד עם עינת חורשי את האתר "עין הדג", שמטרתו לשמש כתחליף לביקורות הקולנוע בתקשורת הממוסדת. שימש גם כמבקר קולנוע באתרים וואלה! NEWS ו-Time Out ישראל. בנוסף לכתיבתו בתחום הקולנוע, נהג פישלר לעסוק בקביעות בכתיבת סיכומים לפרקים בסדרת "משחקי הכס", אשר מבוססת על סדרת הספרים "שיר של אש ושל קרח", החל מהעונה השלישית של הסדרה. בתחילה, באתר התוכן "וואלה! NEWS", מהעונה הרביעית ועד לעונה השביעית באתר התוכן "Time Out ישראל", ובעונה השמינית באתר "ynet". בעונה החמישית של "משחקי הכס" פרסם פישלר סרטונים שסיכמו בצורה מתומצתת והומוריסטית את הפרקים, סיכומים אילו פורסמו באתרים "עין הדג" HOT Magazine ו-Time Out. בעונות השביעית והשמינית פרסם סרטונים הומוריסטיים שעסקו בפרטים קטנים שהצופים ככל הנראה לא הבחינו בהם. באפריל 2017 החל להגיש את הפודקאסט "המובן מאליו", המתאר את ההיסטוריה, המדע והפילוסופיה מאחורי תופעות שהשתרשו בתרבות. הפודקאסט עלה במסגרת רשת הפודקאסטים של תאגיד השידור כאן, בערוץ "כאן תרבות" (לשעבר "רשת א"). לפודקאסט היו שתי עונות, ובעקבותיו ערך פישלר מספר הרצאות בשם "המובן מה-LIVE" ברוח פרקי הפודקאסט. בנובמבר 2018 החל להגיש את הפודקאסט "התשובה" ברשת עושים היסטוריה, בו הוא לרוב מחפש אחר תשובות נכונות אך מבדרות לשאלות שנשלחו לו על ידי מאזינים. עוד לפני תחילת הפודקאסט "המובן מאליו", העביר הרצאות בתשלום בנושאים שונים, ביניהם: "ההיסטוריה השגויה לחלוטין של העולם", "השקרים המפורסמים ביותר בהיסטוריה", "איך להרוג את היטלר: מסע בזמן בקולנוע ובכלל" ועוד. לאחר פתיחת הפודקאסט פיתח הרצאות שנקראו "המובן מאליו" ועסקו בנושאים שונים המקבילים לנושאי ההסכת. פישלר עיצב את עטיפת המהדורה החדשה של הספר "המשחק של אנדר". מדיה וקבצים בנושא דורון פישלר בוויקישיתוף דורון פישלר, ברשת החברתית פייסבוק דורון פישלר, ברשת החברתית אקס (טוויטר) דורון פישלר, סרטונים בערוץ היוטיוב אתר עין הדג פודקאסט "המובן מאליו" של דורון פישלר, באתר תאגיד השידור הישראלי פודקאסט התשובה, באתר "עושים היסטוריה" כתבות מאת דורון פישלר, באתר Time Out דורון פישלר‏, "משחקי הכס": כל החדשות, הביקורות והפרשנויות, באתר וואלה, 5 באפריל 2013 המובן מאליו דורון פישלר, האם אפשר לסמוך על ויקיפדיה?, באתר התשובה, רשת עושים היסטוריה. לפי מה שנאמר שם, פישלר לא מצא שגיאות מהותיות בתוכן הערך כפי שהיה לפני שידור הפרק מושב יעד | הפישלרים חוזרים!, באתר web.archive.org, ‏2024-03-11 [התשובה מתי יבוא הוולרמן?], באתר Spreaker (באנגלית אמריקאית) דורון פישלר, המובן מאליו - על הפנים, באתר כאן – תאגיד השידור הישראלי אודות, אתר עין הדג דורון פישלר‏, "משחקי הכס": כל החדשות, הביקורות והפרשנויות, באתר וואלה, 5 באפריל 2013 דורון פישלר, כתבות בנושא דורן פישלר, באתר Time Out, ‏2017 דורון פישלר, באתר ynet פודקאסט התשובה עם דורון פישלר
ת'ו כריסטיאנסן

ת'ו כריסטיאנסן (בדנית וגרינלנדית: Thue Christiansen;‏ 25 בפברואר 1940 – 26 ביוני 2022) היה מורה, אמן ופוליטיקאי גרינלנדי. כריסטיאנסן נודע בעיקר כמעצב הדגל של גרינלנד, שאומץ רשמית ב-21 ביוני 1985. כריסטיאנסן נולד במאמוריליכּ (אנ'), גרינלנד. עבד כמורה בדנמרק וגרינלנד. בשנת 1964 נשא לאישה את קתרין. הוא שימש כשר התרבות והחינוך של גרינלנד משנת 1979 עד 1983. בשנת 1985 עיצב את הדגל של גרינלנד. הוא עבד גם כצייר, פסל ומתווך תרבותי והציג את יצירותיו בגרינלנד ובעולם. הוא גם עיצב לוגואים לחברות, ארגונים ומוסדות. נפטר ב-26 ביוני 2022. ערך זה הוא קצרמר בנושא גרינלנדים. אתם מוזמנים לתרום לוויקיפדיה ולהרחיב אותו.
ארדיה

ארדיה (באנגלית: Heredia) היא בירת מחוז ארדיה בקוסטה ריקה. העיר נמצאת במרחק של 10 קילומטרים צפונית לסן חוסה, בירת קוסטה ריקה. מקור העיר הוא בכנסייה והתיישבות שהוקמו בקרבת המקום בו היא נמצאת היום על ידי מתיישבים מקרטגו בתחילת המאה ה-18. באותה עת ההתיישבות נקראה "אלביריה" (Alvirilla). כעבור כמה שנים ההתיישבות הועברה למקומה הנוכחי שנקרא בפי הילידים "קובוחוקי" (Cubujuquí). ב-1763 ההתיישבות קיבלה מעמד רשמי של עיירה. כמו כן שם העיירה שונה לארדיה, כהוקרה לאלונסו פרנאנדס דה ארדיה, מושל מושבת גואטמלה באותו זמן שהעניק להתיישבות את מעמד העיירה. ב-1779 נלקח מארדיה תואר העיירה, אך הוא הוחזר ב-1813. ב-1824 חואן מורה פרנאנדס, המנהיג של קוסטה ריקה במסגרת הפרובינציות המאוחדות של מרכז אמריקה, העניק לארדיה מעמד של עיר. ב-1835 ארדיה הפכה לבירה הרשמית של קוסטה ריקה, אם כי חלק גדול מהסמכויות נותר בפועל בסן חוסה. בהמשך אותה שנה פרצה מלחמת הליגה, מלחמת האזרחים השנייה בקוסטה ריקה אשר במסגרתה תושבי ארדיה וערים נוספות מרדו נגד השלטון בסן חוסה. בסופו של דבר המורדים הובסו. ב-1838 מנהיג קוסטה ריקה בראוליו קרייו קולינה העביר את הבירה באופן רשמי בחזרה לסן חוסה. בעיר נמצאת האוניברסיטה הלאומית של קוסטה ריקה, אחת האוניברסיטאות הגדולות והחשובות במדינה. בעיר נמצאת קבוצת ארדיאנו, המשחקת בליגת העל של קוסטה ריקה. ישראל אריאל, ישראל ארצות הברית מרייטה, ג'ורג'יה, ארצות הברית מדיה וקבצים בנושא ארדיה בוויקישיתוף ארדיה, באתר אנציקלופדיה בריטניקה (באנגלית) מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
הורמוז (פירושונים)

הורמוז הוא שיבוש של המילה "אורמוזד" בפרסית אמצעית, שמשמעה אהורה מזדא האם התכוונתם ל... חבל הורמוז – חבל (בח'ש) בתת-מחוז (שַהְרֶסְתאן) קשם שבמחוז הורמוזגאן באיראן הורמוז (עיר) – עיר נמל בחלקו הצפוני של האי הורמוז ובירת חבל הורמוז הורמוז (אי) – אי איראני במצר הורמוז מצר הורמוז – מצר ים המקשר בין מפרץ עומאן לבין המפרץ הפרסי הורמוז (ממלכה) – ממלכה ערבית תחת חסותה של פרס שהתקיימה במפרץ הפרסי לחופי מצר הורמוז, עד לכיבושה בידי הפורטוגזים (אפונסו דה אלבוקרקי) ב-1507
עונת 1973/1974 ב-NBA

עונת 1973/1974 היא העונה ה-28 של ליגת ה-NBA. העונה הסתיימה עם זכייתה ה-12 של בוסטון סלטיקס בתואר האליפות, לאחר שבסדרת הגמר ניצחה את מילווקי באקס בתוצאה 4–3. ג'ון האבליצ'ק זכה בתואר ה-MVP של סדרת הגמר לאחר שהעמיד בסדרה ממוצעים של 26.4 נקודות, 7.7 ריבאונדים ו-4.7 אסיסטים למשחק. בתואר ה-MVP של העונה הסדירה זכה שחקן המילווקי באקס כרים עבדול-ג'באר, שקלע 27.0 נקודות והוריד 14.5 ריבאונדים למשחק לאורך העונה והוביל את קבוצתו למאזן הטוב בליגה (59–23). בתחילת העונה עברה קבוצת "בולטימור בולטס" לוושינגטון די. סי., ושינתה את שמה ל"קפיטל בולטס". לאחר עונה אחת בלבד החליפה הקבוצה את שמה בשנית, ל"וושינגטון בולטס", והחל מעונת 1997/1998 מכונה הקבוצה וושינגטון ויזארדס. מתוך 20 הסיבובים בדראפט 1973, עשרת הראשונים התקיימו ב-24 באפריל והעשרה הנותרים ב-5 במאי, כולם בעיר ניו יורק. במקום הראשון בחרה פילדלפיה 76' את דאג קולינס, שהשתתף במהלך הקריירה בארבעה משחקי אולסטאר, והחל מעונת 1986/1987 מאמן בליגת ה-NBA. בדראפט נבחרו בסך הכול 211 שחקנים, מתוכם 52 שיחקו בליגת ה-NBA. דראפט 1973 נחשב חלש יחסית, והציג ארבעה שחקני אולסטאר בלבד: דאג קולינס, קרמיט וושינגטון (בחירה חמישית), ג'ורג' מקגיניס (22) ולארי קנון (50). בסיום העונה זכה ארני דיגרגוריו, הבחירה השלישית בדראפט, בתואר רוקי השנה ב-NBA. להלן רשימת נבחרי הסיבוב הראשון (מתוך 20 סיבובים): משחק האולסטאר בעונה זו נערך ב-15 בינואר 1974 בסיאטל, וושינגטון. המאמנים במשחק היו טום היינסון מבוסטון סלטיקס ולארי קוסטלו ממילווקי באקס. חמישיית המזרח כללה את וולט פרייזר, פיט מרוויץ', לו האדסון, ג'ון האבליצ'ק ודייב קאונס, וחמישיית המערב כללה את גייל גודריץ', ג'ף פיטרי, צ'ט ווקר, ריק בארי וכרים עבדול-ג'באר. במשחק עצמו ניצחה קבוצת המערב בתוצאה 134–123 ובתואר ה-MVP של משחק האולסטאר זכה בוב לניר, מחליף בקבוצת המערב, שקלע 24 נקודות. ‏*כוכבית מסמנת קבוצה שהעפילה לפלייאוף. MVP של העונה הסדירה - כרים עבדול-ג'באר, מילווקי באקס רוקי העונה - ארני דיגרגוריו, באפלו ברייבס מאמן העונה - ריי סקוט, דטרויט פיסטונס מנהל השנה - אדי דונובן, באפלו ברייבס ארני דיגרגוריו (באפלו ברייבס) ניק ות'רספון (קפיטל בולטס) ג'ון בראון (אטלנטה הוקס) מייק באנטום (פיניקס סאנס) רון ביהייגן (קנזס סיטי קינגס) סגל האלופה, בוסטון סלטיקס: ג'ון האבליצ'ק, דייב קאונס, ג'ו ג'ו וייט, פול סיילאס, דון צ'ייני, דון נלסון, פול וסטפאל, ארט ויליאמס, סטיב קוברסקי, האנק פינקל, סטיב דאונינג ופיל הנקינסון. מאמן ראשי: טום היינסון. מדיה וקבצים בנושא עונת 1973/1974 ב-NBA בוויקישיתוף סיכום עונת 1973/1974, באתר nba.com סיכום עונת 1973/1974, באתר basketball-reference.com רשימת הנבחרים בדראפט 1973, באתר basketball-reference.com סיכום משחק האולסטאר 1974, באתר nba.com
סמל אוהיו

סמל מדינת אוהיו או החותם הגדול של מדינת אוהיו (באנגלית: The Great Seal of the State of Ohio) הוא סמלה של מדינת אוהיו שבארצות הברית. הסמל מציג אלומת חיטה המסמלת חקלאות ושפע, מקבץ של שבעה עשר חצים, המסמלים את היותה המדינה השבע עשרה שהצטרפה לארצות הברית. ברקע מופיע הר לוגאן כפי שהוא נראה מאחוזת אדנה שהיא אתר חשוב בהיסטוריה של אוהיו. השמש ושלוש עשרה הקרניים מסמלות את שלוש עשרה המדינות הראשונות של ארצות הברית הזורחות מעל המדינה הראשונה מהטריטוריה הצפון מערבית שהצטרפה לאיחוד. בסמל מופיעים גם נהר סקיוטו ושדות מעובדים. לסמל היו כמה גרסאות שונות במהלך ההיסטוריה של אוהיו. הסמל הראשון אושר ב-28 במרץ 1803 ונעשה לפי שרטוט של מזכיר המדינה של אוהיו באותה העת. ב-1805, החקיקה בנושא בוטלה, מה שהביא למגוון רחב של עיצובים. ב-6 באפריל 1866 האספה הכללית של אוהיו שהיה בה רוב רפובליקני אישרה סמל חדש שהיה בצורת מגן ודמויות של חוואי ונפח התומכות בו, לאלמנטים שכבר הופיעו בו נוספו רכבת וספינה ונוסף גם מוטו בלטינית: "Imperium in Imperio", שמשמעותו מדינה בתוך מדינה. העיצוב החדש לא היה פופולרי, והוא שונה שנתיים לאחר מכן כשהשלטון עבר לדמוקרטים, ב-9 במאי 1868. הסמל הנוכחי אושר ב-1967, והשינוי האחרון בו בוצע ב-1996, כשמספר קרני השמש נקבעו על 13. ב-1999 וב-2003 הוצע להוסיף לסמל את מטוס האחים רייט, אולם ללא הצלחה. הסמל מוגדר בחוק מדינת אוהיו - פרק 5, סעיפים 4 ו-10. 1866-1803 1868-1866 1967-1868 1996-1967 דגל מדינת אוהיו מדיה וקבצים בנושא סמל אוהיו בוויקישיתוף הסעיפים בחוק של אוהיו המתייחסים לסמל: סעיף 4 בפרק 5 המתייחס לסמל המדינה. סעיף 10 בפרק 5 המתייחס לחותם.
שווינציאן (רשות מקומית)

שווינציאן (בליטאית: Švenčionių rajono savivaldybė (שוונצ'וניס), ‏האזנה‏Ⓘ‏) היא אחת מ-60 הרשויות המקומיות של ליטא, הממוקמת במזרח ליטא, במחוז וילנה. אוכלוסייתה מנתה בשנת 2011, למעלה מ-27,800 תושבים. היא משתרעת על פני 1,692 קמ"ר המכסים 2.6% משטחה הכולל של ליטא. העיר שווינציאן היא העיר הגדולה ביותר ברשות, ומשמשת כמרכז המנהלי שלה. מחוז-משנה שווינציאן נוסד ברפובליקה הסובייטית הסוציאליסטית הליטאית בשנת 1950 ומאז עבר שינויים שונים. ב-1995 הוקמה בו רשות מקומית. מאז סוף שנות ה-50 של המאה ה-20 ישנה ירידה מתמדת בגודל האוכלוסייה ברשות מקומית שווינציאן: ב-1959 נספרו בו 39,829 איש; ב-1970 נמנו בו 39,633 איש; ב-1979 נמנו בו 38,157 איש; ב-1989 נמנו בו 38,004 איש; ב-2001 נמנו בו 33,135 איש; ב-2005 נמנו בו 31,130 איש; וב-2011 נמנו בו 27,868.[דרושה הבהרה] ברשות המקומית שלוש ערים: מרכז מנהלי שווינציאן, פבראדה, ושוונצ'יונייליאי; שלוש עיירות: אדוטישקיס (היידוצישק) קלטניני (קלטוניאן) ולבנוראס; ועוד 602 כפרים קטנים יותר. מדיה וקבצים בנושא שווינציאן בוויקישיתוף אתר האינטרנט הרשמי של שווינציאן (בליטאית) שווינציאן, ברשת החברתית פייסבוק שווינציאן, סרטונים בערוץ היוטיוב שמעון קאנץ (עורך), ‏ספר יזכור לקהילת ספר זכרון לעשרים ושלוש קהילות שנחרבו באזור שוינציאן, תל אביב: ארגון יוצאי אזור שוינציאן בישראל, תשכ"ה, 1965, בספריית העיר ניו יורק נתונים על רשות מקומית באתר ממשלתי ליטאי (באנגלית)
כדור הארץ ככדור שלג

כדור הארץ ככדור שלג או כדור הארץ הקפוא (באנגלית: Snowball Earth) היא השערה מדעית לפיה במשך מספר תקופות בהיסטוריה של כדור הארץ, לפחות פעם אחת לפני 650 מיליון שנה בעידן הנאופרוטרוזואיקון, היה כדור הארץ מכוסה במלואו – או כמעט במלואו – במעטה קרח. תאוריה זו מנסה להסביר את הופעת סלעי המשקע, הנוצרים לרוב בתקופות קרח, במקומות שהיו בתקופות היווצרות הסלעים באזורים הטרופיים, וכן לענות על סימני שאלה נוספים מעולם הגאולוגיה. הביקורת על ההשערה מדגישה השלכות בלתי-סבירות שנגרמות ממצב של אוקיינוסים מכוסים לחלוטין בקרח, וטענה שמצב קיפאון כזה אינו הפיך מאחר שהקרח יחזיר יותר מדי אור וחום מכדור הארץ ולא יאפשר לו להפשיר. לכן אם מקבלים את ההשערה קשה להסביר את מצב כדור הארץ כיום. אחד ההסברים שניתנו לפיצוץ הקמבריוני, תקופה שחל בה גידול חד בקצב היווצרות מינים חדשים של אורגניזמים, הוא סיום של עידן קרח משמעותי כמה מיליוני שנים לפני עידן הקמבריון. אחד ההסברים האפשריים להתקררות מהירה של כדור הארץ הוא ירידה חדה באפקט החממה לאחר אסון החמצן, כתוצאה מירידה בריכוזי פחמן דו-חמצני ומתאן באטמוספירה. מדיה וקבצים בנושא כדור הארץ ככדור שלג בוויקישיתוף כדור הארץ ככדור שלג באתר הידען The Desert That Revealed the Ultimate Ice Age מאתר ה-BBC ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
קרנסטון

קרנסטון (באנגלית: Cranston), שנודעה בעבר כפוטאקסט (Pawtuxet), היא עיר במחוז פרובידנס במדינת רוד איילנד שבארצות הברית. נכון לשנת 2010 התגוררו בקרנסטון 80,387 תושבים, והיא העיר השלישית בגודלה ברוד איילנד. פרק זה לוקה בחסר. אנא תרמו לוויקיפדיה והשלימו אותו. איטליה איטרי, איטליה מדיה וקבצים בנושא קרנסטון בוויקישיתוף אתר האינטרנט הרשמי של קרנסטון (באנגלית) קרנסטון, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
עונת 1974/1975 ב-NBA

עונת 1974/1975 היא העונה ה-29 של ליגת ה-NBA. העונה הסתיימה עם זכייתה השלישית של גולדן סטייט ווריורס בתואר האליפות, לאחר שבסדרת הגמר ניצחה את וושינגטון בולטס בתוצאה 4-0. שתי האליפויות הראשונות של הווריורס הושגו בתקופה בה המועדון מוקם בפילדלפיה, תחת השם "פילדלפיה ווריורס", כך שזו האליפות הראשונה בה זכה מועדון הווריורס כ"גולדן סטייט". כוכב הקבוצה ריק בארי זכה בתואר ה-MVP של סדרת הגמר, לאחר שקלע בסדרה 29.5 נקודות בממוצע למשחק. בתואר ה-MVP של העונה הסדירה זכה לראשונה בוב מקאדו מהבאפלו ברייבס, שהיה מלך הסלים של ה-NBA עם 34.5 נקודות בממוצע למשחק, והוביל את קבוצתו למאזן 49-33, השלישי בטיבו בליגה. בתחילת העונה הצטרפה קבוצת ניו אורלינס ג'אז כקבוצה ה-18 בליגה, והקפיטל בולטס שינתה את כינוייה ל"וושינגטון בולטס". משחקי הפלייאוף הורחבו מפורמט של 8 קבוצות ל-10 קבוצות, עם חמש עולות מכל אזור (מזרח ומערב). הקבוצות המדורגות 4-5 בכל אזור שיחקו ביניהן בסדרה של הטוב משלושה משחקים, כשהמנצחת עולה לשלב חצי הגמר האזורי כדי להתמודד מול המדורגת ראשונה באזור. הדראפט בעונה זו התקיים ב-28 במאי 1974 בעיר ניו יורק. במקום הראשון בחרה פורטלנד טרייל בלייזרס את ביל וולטון, שזכה בעונת 1977 בתואר ה-MVP של סדרת הגמר ובעונת 1978 בתואר ה-MVP של העונה הסדירה. כמו כן נבחר וולטון בשנת 1996 לאחד מ-50 השחקנים הגדולים בתולדות ה-NBA. בדראפט 1974 נבחרו בסך הכול 178 שחקנים, מתוכם 62 שיחקו בליגת ה-NBA ו-12 השתתפו במשחק האולסטאר: ביל וולטון, בובי ג'ונס (בחירה חמישית), סקוט ודמן (6), קמפי ראסל (8), קית' וילקס שזכה בתואר רוקי העונה (11), בראיין וינטרס (12), מוריס לוקאס (14), בילי נייט (21), טראק רובינסון (22), ג'ון דרו (25), פיל סמית' (29) וג'ורג' גרווין (40). לאחר פרישתם הוצגו וולטון, וילקס וגרווין בהיכל התהילה של הכדורסל. להלן רשימת נבחרי הסיבוב הראשון (מתוך עשרה סיבובים): משחק האולסטאר בעונה זו נערך ב-14 בינואר 1975 בפיניקס, אריזונה. המאמנים במשחק היו קיי סי ג'ונס מוושינגטון בולטס ואל אטלס מגולדן סטייט ווריורס. חמישיית המזרח כללה את וולט פרייזר, ארל מונרו, ג'ון האבליצ'ק, אלווין הייז ובוב מקאדו, וחמישיית המערב כללה את נייט ארצ'יבלד, גייל גודריץ', ריק בארי, ספנסר הייווד וכרים עבדול-ג'באר. במשחק עצמו ניצחה קבוצת המזרח בתוצאה 108-102 ובתואר ה-MVP של משחק האולסטאר זכה וולט פרייזר שקלע 30 נקודות. ‏*כוכבית מסמנת קבוצה שהעפילה לפלייאוף. MVP של העונה הסדירה - בוב מקאדו, באפלו ברייבס רוקי העונה - קית' וילקס, גולדן סטייט ווריורס מאמן העונה - פיל ג'ונסון, קנזס סיטי-אומהה קינגס מנהל השנה - דיק ורטליב, גולדן סטייט ווריורס גביע האזרחות - וס אנסלד, וושינגטון בולטס בראיין וינטרס (לוס אנג'לס לייקרס) ג'ון דרו (אטלנטה הוקס) סקוט ודמן (קנזס סיטי קינגס) קית' וילקס (גולדן סטייט ווריורס) טומי בורלסון (סיאטל סופרסוניקס) בשלב רבע גמר המזרח ניצחה יוסטון רוקטס את ניו יורק ניקס בתוצאה 2-1 והעפילה לחצי הגמר האזורי, יחד עם סיאטל סופרסוניקס שניצחה את דטרויט פיסטונס בתוצאה זהה ברבע גמר המערב. סגל האלופה, גולדן סטייט ווריורס: ריק בארי, ג'מאל וילקס, צ'ארלס ג'ונסון, קליפורד ריי, בוץ' בירד, ג'ורג' ג'ונסון, ג'ף מאלינס, פיל סמית', ביל ברידג'ס, דרק דיקי, צ'ארלס דאדלי וסטיב ברייסי. מאמן ראשי: אל אטלס. מדיה וקבצים בנושא עונת 1974/1975 ב-NBA בוויקישיתוף סיכום עונת 1974/1975, באתר nba.com סיכום עונת 1974/1975, באתר basketball-reference.com רשימת הנבחרים בדראפט 1974, באתר basketball-reference.com סיכום משחק האולסטאר 1975, באתר nba.com
שפסוגית

שַׁפְּסוּגִית (באדיגית: Шапсыгъэбзэ) היא ניב של השפה הצ'רקסית שמדוברת על ידי הצ'רקסים משבט שפסוג. שפסוגית היא הניב המדובר ביותר על ידי הצ'רקסים שחיים מחוץ לרפובליקת אדיגיה. שפסוגית (באדיגית: Шапсыгъабзэ) שפסוגית הגדולה (השפסוגים הצפוניים, השפוסוגים ליד חבל קובאן) שפסוגית של כפר כמא שפסוגית הקטנה (השפסוגים הדרומיים, השפסוגים שהיו ליד חופי ים השחור) לניב זה יש מכתשי, חוכך שורק, מסודק [sʼ], ובתר-מכתשי משופתת מחוכך אטום [ʧʷ] אשר בניבים אחרים הם [t͡sʼ] ו-[t͡sʷ]. בשפסוגית יש וילוני מחונכך סותם אטום [kʲ], מקביל קולי [ɡʲ] ו-עיצור וילוני מחונכך מסודק [kʲʼ] כאשר בניבים אחרים עיצורים אלו התמזגו עם [d͡ʒ], [t͡ʃ] ו-[t͡ʃʼ]. שפסוגית гь הפך ל-дж בניבים אחרים : שפסוגית кь הפך ל-ч בניבים אחרים : שפסוגית кӏь הפך ל-кӏ בניבים אחרים : במילים מסוימות בשפסוגית העיצורים н [[[ עיצור מכתשי, אפי|n]]], м [[[ עיצור דו-שפתי, אפי|m]]] ו- р [[[ עיצור מכתשי, רוטט|r]]] נעלמו כאשר בניבים אחרים מהגיים אותם. דוגמאות כאשר העיצור м [[[ עיצור דו-שפתי, אפי|m]]] נעלם : דוגמאות כאשר העיצור н [[[ עיצור מכתשי, אפי|n]]] נעלם : דוגמאות כאשר העיצור т [[[ עיצור מכתשי, סותם, אטום|t]]] נעלם : קברדינית אבזאחית